**UPUTE ZA IZRADU PLAKATA I ZA PREZENTACIJU TEME**

**PLAKAT**

1. Na plakatu/PowerPoint prezentaciji treba istaknuti naslov. To se može postići velikim slovima na istaknutom mjestu ili slikom.
2. Sadržaj plakata/prezentacije treba odgovarati naslovu.
3. Tekst mora biti pisan/tipkan rukom.
4. Nije dopuštena radnja copy-paste!
5. Svi pojmovi koji se koriste u prezentaciji učenici trebaju znati objasniti.
6. Na plakatu/u prezentaciji treba biti više slika, ilustracija i crteža u odnosu na tekst.
7. Slikovni materijal treba biti predstavljen (zalijepljen) logičkim slijedom, a ne nabacan u neredu.
8. Pri izradi plakata/prezentacije trebate razmišljati i o estetskom dojmu (vizualna ljepota, urednost).
9. Kod izrade PowerPoint prezentacije paziti na veličinu i vrstu fonta koji treba biti ujednačen.
10. Kod izrade PowerPoint prezentacije paziti da su slike jasne (visoke rezolucije).
11. Kod izrade PowerPoint prezentacije ne koristiti pretjerano posebne efekte jer to odvlači pažnju slušatelja/gledatelja.
12. Na plakatu/prezentaciji treba navesti koju ste literaturu odnosno izvore koristili prilikom izrade plakata.
13. UVIJEK PAZITI NA PRAVOPIS!

**IZLAGANJE**

1. Učenik ne bi trebao čitati s plakata prilikom izlaganja.
2. Učeničko izlaganje treba imati uvod, glavni dio i zaključak.
3. U izlaganje treba uključiti opis istraživanja: na koji način ste došli do podataka, s kime ste razgovarali, koga ste posjetili, gdje ste našli najviše podataka, s kojim problemima ste se susretali u radu, što niste mogli saznati...
4. Jedan od ciljeva izlaganja je zainteresirati ostatak razreda za temu.